
Text rozhodnutia
Súd: Krajský súd Bratislava Spisová značka: 4S/79/2012 Identifikačné číslo súdneho spisu: 1012200774 Dátum vydania rozhodnutia: 01. 06. 2012 Meno a priezvisko sudcu, VSÚ: JUDr. Soňa Langová ECLI: ECLI:SK:KSBA:2012:1012200774.1 Uznesenie Krajský súd v Bratislave v právnej veci žalobkyne: P. X., X. X/XX, Y. Q. T., zastúpenej advokátkou: JUDr. Danielou Ježovou, Javorinská 13, 811 03 Bratislava proti žalovaným: 1/ Štátna energetická inšpekcia, Krajský inšpektorát Košice, Krivá 23, 041 94 Košice, 2/ Ministerstvo hospodárstva Slovenskej republiky, Mierová 19, 827 15 Bratislava o preskúmanie zákonnosti rozhodnutia žalovaného v 1. rade, zn. 782/1702/2011 zo dňa 25.10.2011, takto r o z h o d o l : Súd konanie z a s t a v u j e. Žiaden z účastníkov nemá právo na náhradu trov konania. o d ô v o d n e n i e : Podanou žalobou sa žalobkyňa domáhala preskúmania oznámenia žalovaného v 1. rade, zn. 782/1702/2011 zo dňa 25.10.2011. Pred rozhodnutím vo veci samej žalobkyňa prostredníctvom svojej právnej zástupkyne podaním doručeným tunajšiemu súdu dňa 17.5.2012 oznámila, že berie žalobu späť z dôvodu, že napadnuté oznámenie nie je rozhodnutím vo veci samej. Podľa ust. § 250h ods. 2 O.s.p. až do rozhodnutia súdu môže žalobca vziať žalobu späť, ak žalovanému medzitým vznikli trovy konania, rozhodne súd o ich náhrade. Podľa ust. § 250d ods. 3 O.s.p. súd uznesením konanie zastaví aj vtedy, ak žaloba bola vzatá späť. O trovách konania súd rozhodol podľa ust. § 146 ods. 1 písm. c/ v spojení s ust. § 246c O.s.p. tak, že žiadnemu z účastníkov nepriznal náhradu trov konania, pretože pre iný postup nebol dôvod. Súd nerozhodol o vrátení súdneho poplatku v zmysle požiadavky právnej zástupkyne žalobcu, pretože tento nebol v konaní doposiaľ uhradený. Rozhodnutie bolo jednomyseľne odhlasované všetkými členmi senátu. Poučenie: Proti tomuto uzneseniu je možné podať odvolanie do 15 dní odo dňa jeho doručenia na Krajskom súde v Bratislave. V odvolaní sa má popri všeobecných náležitostiach (§ 42 ods. 3 O.s.p.) uviesť, proti ktorému rozhodnutiu smeruje, v akom rozsahu sa napáda, v čom sa toto rozhodnutie alebo postup súdu považuje za nesprávny a čoho sa odvolateľ domáha.

